7 kreatiewe Kerskranse om self te maak - Goeie Huishouding
Hier is ons gunsteling-Kerskransprojekte om self te maak. Hulle is perfek om vakansievrolikheid na jou voordeur en sommer ook jou familietafel te bring, en hulle kan selfs spesiale handgemaakte geskenke word.
1. Silwer en goud Spuitverf dennebolle met silwer verf en plak hulle aanmekaar, of maak hulle vas aan ’n stuk draad wat in ’n sirkel gevorm is. Gebruik dennebolle van verskillende groottes vir ’n getekstureerde effek. Versier jou krans met goudgeverfde okkerneute en ’n paar goue boomversierings. Maak ’n lint aan die bokant vas, en voilà! Fotobron
2. Vars en vrugtig Bind klein bondeltjies blaretakkies, droë blomme en bessies met bloemistedraad aanmekaar vas. As jy wil, voeg vars, geurige blomme by vir ’n krans wat net so lekker ruik as wat dit mooi lyk. (Voeg eers die vars blomme op Kersdag by.) Fotobron
3. Hou dit eenvoudig Ons hou baie van hoe maklik (en bekostigbaar!) dit is om hierdie een te maak, en jy kan dit verder verfraai soos jy wil. As jy egter die minder-is-meer-tipe is, dan is hierdie krans die ideale toevoeging tot jou feesversierings. Sny nagemaakte kunsblaretakkies in korter stukke en maak dit met bloemistedraad vas om een lang stuk te vorm. Vorm dit in ’n sirkel en bind vas met nog bloemistedraad – en siedaar! Fotobron
4. Pen dit vas Ons weet houtwasgoedpennetjies kan jou klere vlek, maar moenie dadelik van hulle ontslae raak nie. Versier hulle met washi-kleeflint, verf, muurpapierstukkies of waarvoor jy ook al lus het, en knip hulle vas aan ’n uitgesnyde kartonring om ’n vinnige en maklike krans te maak. Die bonus is dat jy ná Kersfees die pennetjies in yskasmagnete kan verander of dit kan gebruik om jou papierwerk georden te hou. Fotobron
5. Nog pennetjieplanne Ons hou ook regtig van hierdie weergawe waar jy ’n borduurraam, houtwasgoedpennetjies en ou Kerskaartjies en geskenkkaartjies inspan. Dis mooi, maklik én sentimenteel. Fotobron
6. Goed genoeg om te eet Dis ongelooflik hoe iets so eenvoudigs en nederigs soos ’n malvalekker so swierig en feestelik kan lyk! Druk 150 tandestokkies halfpad in ’n polistereenkrans van 30 cm en ryg dan groot en klein malvalekkers daarop. Verkoel oornag in die yskas. Hierdie een kan dalk ’n kort leeftyd hê – of dit nou die hitte of ’n suikertand se skuld is – maar dit behoort minstens jou Kersfeesvierings te oorleef. Fotobron
As jy nie soveel seesterre in die hande kry nie of nie so baie wil gebruik nie, versier ’n gekoopte krans van ranktakkies met net ’n paar sterre. Jy kan selfs die seesterre spuitverf om ’n spatsel kleur by te voeg! Fotobron
Hoe om dié Kersfees te kry wat jy régtig wil hê
10 alledaagse dinge wat wonderlike Kersbome maak
5 eetbare Kersboomversierings
Voel jy dié Kersfees vrygewig? Bederf iemand behoorlik met een van dié fantastiese Montblanc-artikels – of sit een op jou...